作者：陈以庄
词牌/韵律：贺新郎

paragraphs: 晓梦莺呼起。
便安排、诗家厨传，酒家行李。
点检花边新雨露，春在万家生齿。
道官似、锦溪清驶。
但便有人耕绿野，正不妨、鼓吹频来此。
方觅句，且夷俟。
画桥西畔多春意。
记年年、曾来几度，落花流水。
信到水穷云起处，依约辋川竹里。
兴未属、王孙公子。
料想明年端门里，有传柑宴罢黄封醉。
肯回首，万杉底。